text: Sølvvindere træner i Skærbæk
  21 juli 2011 kl. 15.19
  For tredje år i træk træner nogle af landets bedste håndboldspillere i Skærbæk Fritidscenter. Det er sølvvinderne fra BSV, Bjerringbro Silkeborg, som træner i to haller.
  - Alle håndboldspillere med trænere, ledere, fysioterapeuter m.m. skal bo i feriehusene ved centret. De skal nyde den gode mad fra køkkenet her, og udover at træne i hallerne skal holdene benytte de mange andre faciliteter i centret, siger Søren Hansen fra Skærbæk Fritidscenter.
  BSV, som i forvejen har flere landsholdsspillere på holdet, har forstærket sig til den kommende sæson - og vil for alvor udfordre dansks håndbolds øjeblikkelige flagskib, AG København. 
  Bjerringbro Silkeborg ankommer mandag den 1. august. De får i løbet af mandagen følgeskab af håndboldspillerne fra Mors Thy Håndbold.
  